OSNOVNA ŠKOLA ZVONKA CARA

Kotorska 13

51260 Crikvenica

Crikvenica, 1. ožujka 2021.

**ZAKLJUČCI**

**s 1. konstituirajuće sjednice Školskog odbora održane 1. ožujka 2021. godine**

Prva konstituirajuća sjednica Školskog odbora započela je u 14:00 sati.

Sjednici prisustvuje 6 članova Školskog odbora, dok je 1 član opravdano odsutan. Sjednici prisustvuje i ravnateljica Desiree Pečaver.

Sjednicu otvara predsjedavateljica te konstatira da je prisutna većina članova Školskog odbora odnosno svi članovi kako bi se mogle donositi pravovaljane odluke.

Predlaže se sljedeći:

**Dnevni red**

1. Izvješće predsjedavatelja sjednice o imenovanim članovima Školskog odbora
2. Verificiranje/potvrđivanje mandata imenovanih članova Školskog odbora
3. Izbor predsjednika Školskog odbora
4. Izbor zamjenika predsjednika Školskog odbora
5. Godišnje izvješće o nepravilnostima
6. Informacije i obavijesti

Na predloženi dnevni red nije bilo primjedbi ni dopuna te je isti jednoglasno usvojen.

Ad 1. Predsjedavateljica sjednice izvjestila je prisutne članove o imenovanim članovima Školskog odbora iz reda učitelja i stručnih suradnika (Učiteljsko vijeće), iz reda radnika (Skup radnika), iz reda roditelja (Vijeće roditelja) te od strane osnivača, Grada Crikvenice odnosno gradonačelnika.

Ad 2. Predsjedavateljica sjednice izvršila je provjeru identiteta članova Školskog odbora, čime je mandat imenovanih članova verificiran odnosno potvrđen te traje četiri godine odnosno do 1. 3. 2025. godine.

Ad 3. Članovi Školskog odbora jednoglasno su, javnim glasovanjem, izabrali učiteljicu Sanju Krešić, predstavnicu iz učitelja i stručnih suradnika, za predsjednicu Školskog odbora.

Ad 4. Nakon imenovanja, predsjednica je preuzela vođenje sjednice te se pristupilo postupku izbora zamjenika predsjednika Školskog odbora. Nakon predlaganja kandidata, prihvata kandidature od strane predloženog, članovi Školskog odbora jednoglasno su donijeli odluku o imenovanju učiteljice Anite Kršul kao zamjenice predsjednice Školskog odbora.

Ad 5. Dana 16. srpnja 2020. na snagu je stupio Pravilnik o postupanju i izvještavanju o nepravilnostima u upravljanju sredstvima institucija u javnom sektoru („Narodne novine“ br. 78/20). Odgovorna osoba institucije dužna je sprječavati rizik nepravilnosti, ali i poduzimati mjere ako se nepravilnosti uoče ili budu prijavljene. Nepravilnosti uočene prilikom popunjavanja Upitnika o fiskalnoj odgovornosti nisu predmet ovog Pravilnika.

Članovi Školskog odbora obaviješteni su da je Škola kao proračunski korisnik i ravnateljica kao čelnik ustanove dužna napisati godišnje izvješće o nepravilnostima u slučaju da su nepravilnosti prijavili zaposlenici, građani, anonimni prijavitelji ili ukoliko je nepravilnosti tijekom nadležnog postupanja prijavio Državni ured za reviziju. Ravnateljica je osnivaču škole – Gradu Crikvenici predala izjavu da takvih nepravilnosti odnosno prijava nije bilo.

Ad 6. Ravnateljica je obavijestila Školski odbor da je Izjava o fiskalnoj odgovornosti predana u zadanom roku, a to je zadnji dan mjeseca veljače tj. 1. ožujka zbog neradnog dana.

 Prisutni članovi su obaviješteni kako je napravljeno Godišnje financijsko izvješće za 2020. godinu.

O aktualnoj temi cijepljenja i virusa COVID-19, ravnateljica je obavijestila prisutne članove da je zatražila epidemiologinju da pokuša osigurati cjepiva za učitelje, što još sada planom cijepljenja nije predviđeno, ali se uskoro očekuje.

Sjednica je završena u 15:15 sati.

 Zapisničar:

 Anita Kršul, mag.prim.educ.

Predsjedavatelj sjednice do izbora predsjednika: Predsjednica Školskog odbora:

 Ljubica Miletić- Domijan Sanja Krešić, prof.